La Falla María Ros-Sant Tomás organitza el seu I Concurs de playbacks
2025-07-24

El pròxim 24 d’octubre a partir de les 18 hores, la Plaça de les Palmeres de Burjassot serà l’escenari en el qual la música, el ball i les ganes de passar-s’ho bé seran els protagonistes indiscutibles de la vesprada de la mà de la Falla María Ros-Sant Tomás.

La comissió fallera ha organitzat el seu I Concurs de playbacks en el qual podran participar les Falles que s’inscriguen, en el mateix, fins al dimecres 21 d’octubre. Els guanyadors, en categoria major, s’emportaran un premi de 300€, els segons de 200€ i els tercers de 150€. En el cas dels infantils els premis seran de 150€, 100€ i 50€ per al primer, segon i tercer llocs, respectivament.

El jurat del concurs valorarà la vocalització i interpretació de la peça musical, la coreografia i coordinació en la mateixa, l’originalitat, la posada en escena i el maquillatge i vestuari.

Les bases completes del concurs poden consultar-se en el Facebook de la comissió, Falla Maria Ros Sto Tomas.